open-index/open-wikipedia-markdown huggingface dataset:
Лотосови чевли

десно|мини| Пар женски чевли од 19 век. Музеј во Бруклин
мини|240x240пкс| Лотосови чевли
**Лотосови чевли** се обувки што ги носеле жените во Кина кои имале врзани стапала.

## Дизајн
Чевлите се во форма на конус или обвивка, направени да личат на пупка од лотос. До почетокот на 1900-тите години, лотосовите чевли првенствено ги правеле жените кои ги носеле. Тие биле деликатно изработени од памук или свила, и доволно мали за да се вклопат во дланка. Чевлите кои немале дрвени, кожни или метални делови, можеле целосно да се направатдома. Жените користеле ножици, игла и конец, рамки за вез од бамбус, шила и мали пегли за да ги направат своите чевли. Некои дизајни имале потпетици или ѓон во форма на клин. Обувките за надвор често имале дрвена пета или ѓон, кои биле конструирани од машки столари. Имало регионални варијации во обликот на дрвениот ѓон. 

Лотосовите чевли биле правени во различни стилови и бои, и биле украсени со извезени дизајни на животни или цвеќиња. Покрај тоа, лотосовите чевли често биле украсени со слики кои симболизираат среќа, како и со културно значајни игри на зборови. Изборот на бојата на чевлите бил прилагодуван според возраста и приликата. Младите жени обично носеле виолетови и светло зелени чевли, додека средовечните жени носеле сино-сиви или сино-зелени чевли. Црната боја била поврзана со модринки, и затоа била непопуларна боја на чевли, освен кај постарите жени. Црвената боја, симбол на доблест, била резервирана за посебни прилики како што се свадби, годишнини и новогодишни прослави. Дизајнот и стилските избори на лотосовите чевли варирале во зависност од фактори како што се регионалните култури, локалните традиции и економските услови.

Практиката на врзување на стапалата бил болен процес што ги принудувал четирите помали прсти под палецот да се свиткаат, и да го обвијат стапалото во лак. Лотосовите чевли можеле да нанесат трајно оштетување на тетивите и лигаментите на стапалото. Овој процес на менување на формата на стапалото бил долготраен, биле потребни години за целосно да се заврши. Оштетувањето на женските стапала било неповратно и влијаело на подвижноста. Имало прилично голема реакција на оваа традиција од страна на мисионерите и кинеските реформисти. Сепак, жените продолжиле да носат лотосови чевли до околу 1950-тите години. Доказите покажуваат дека оваа традиција постоела речиси илјада години.

## Наводи

## Литература
* 

Категорија:Чевли
Љалево

**Љалево** или **Љалово** ( или *Ляльово*) — поранешно село во Неврокопско, Пиринска Македонија, на територијата на денешната општина Хаџидимово на Благоевградската област, Бугарија. 

## Географиа
Љалево се наоѓало во југоисточните делови на масивот Пирин, на 14 километри јужно од градот Неврокоп, под Љалевски Врв. Низ селото течело Љалево Дере.

## Историја

### Во Отоманското Царство
Во историските документи, селото е споменато за прв пат како *Љалева* во османски регистри од 1623 – 1625 и 1635 – 1637 година со 2 христијански домаќинства.

По 1821 година, населението на Љалево се состоело од Грци-муслимани (валахади). Според месни преданија, тие се доселиле од областа Мадемско на Халкидик во првата половина на XIX век, при што го прифатиле исламот за да ги избегнат колежите извршени врз грчкото население по Халкидичкото востание. 

Во 1848 г. рускиот славист Виктор Григорович („Очеркъ путешествія по Европейской Турціи“) ги опишал жителите на *Љалуху* како „грчки потомци“.

Во XIX век Љалево било грчко-муслиманско село во Неврокопската каза на Серскиот Санџак. Во „Етнографија на вилаетите Адријанопол, Монастир и Салоника“ се вели дека во 1873 г. во *Љалово (Lialovo)* имало 90 домаќинства и 220 жители муслимани.

Во 1889 г. Стефан Верковиќ („Топографическо-этнографическій очеркъ Македоніи“) го обележал *Љаљуво* со 90 домаќинства и 300 Грци-муслимани.

Во 1891 година Георги Стрезов за селото запишал:

### Во Бугарија
По крајот на Втората балканска војна во 1913 г. селото е припоено кон Бугарија согласно Букурешкиот договор. Истата година неговото население е иселено во Грција. Дел од жителите се вратиле во 1916 година, но во 1928 г. се иселени во Турција и на нивно место се населени бегалци од Егејска Македонија. Подоцна селото е постепено иселено и неговите жители претежно се иселиле во Копривлен. Во 1960 г. било избришано од евиденција.

## Наводи

Категорија:Историски села во Пиринска Македонија
Чевларник

мини| Чевларник - полица
**Чевларник** — дел од мебел што се користи за чување чевли. Може да биде самостоен или вграден во орман или гардероба.

Големината на чевларникот зависи од расположливиот простор, како и од бројот на членовите на семејството, односно од бројот на чевли што треба да се сместат. Чевларниците можат да бидат отворени, со наредени чевли видливи или затворени. Тие првенствено служат за избегнување куп неуредни чевли до влезната врата на стан или куќа.

Наједноставните чевларници се обични полици, дрвени или жичени, со неколку редови, кои заземаат најмалку простор и можат да сместат неколку пара обувки. Тие обично стојат во влезната просторија на стан или куќа, и често служат само за оставање на влажни и валкани обувки, пред нивното сместување по миењето и сушењето. Понекогаш горната полица е наменета за седење додека ги обување.

Во чевларниците може да се остават обувките во нивните кутии како што биле купени доколку се користат поретко.
мини| Чевларник
Чевларниците обично се тесни ормани (33-35 см) со полици погодни за сместување чевли. Тие можат да бидат ниски, средни или високи, а ширината е дотерана на потребите на корисникот. Некои чевларници имаат врати кои се отвораат кон корисникот, дијагонално, а чевлите се распоредени во поединечни џебови. Кога се направени од платно, тие висат на закачалка и содржат полици со цврсто дно за чување чевли. Некои видови држачи за чевли имаат заоблени жичени јамки на кои се поставуваат чевлите. Понекогаш тие се направени така што може да се наредат едни врз други.

Тие често се дизајнирани така што претставуваат составен дел од гарнитурата во ходникот, кој вклучува закачалка, место за чување чадори, огледало, фиоки итн. Покрај тоа, тие можат да бидат дел од поголема гардероба во ходникот или просторијата.
мини| Чевларник
Материјалите за изработка на полици за чевли се разновидни, главно дрво, метал, медијапан, иверица, бамбус, платно, а боите се многу разновидни: бела, црна, боја на дрво, итн.

## Поврзано
* Мебел

## Наводи

Категорија:Обувки
Категорија:Мебел
Категорија:Зборови што ги нема во ТРМЈ
Зелените касапи

**„Зелените касапи“** (дански: *De grønne slagtere*) — дански филм од 2003 година во режија на Андерс Томас Јенсен (Anders Thomas Jensen), кој е автор и на сценариото. Главните улоги ги играат: Мадс Микелсен (Mads Mikkelsen), Николај Ли Кас (Nikolaj Lie Kaas) и Лине Крузе (Line Kruse). Филмот освоил неколку награди, како: Големата награда на Европскиот фантастичен филм во Амстердам (2004), Големата награда на Европскиот фантастичен филм во Брисел (2004), данската награда „Роберт“ во четири категории итн.

## Синопсис
Бјарне и Свенд се пријатели. Свенд има голема амбиција, предизвикана од големиот комплекс на инфериорноста, додека Бјарне не го интересира ништо освен неговата девојка Астрид. Двајцата пријатели отвораат месарница и така успеваат да се оддалечат од незгодниот шеф Холгер, но продавницата не работи добро. Еднаш, Свенд случајно подготвува ново јадење за една органска месарница. Тогаш, нивната работа добива залет, но се поставува прашањето: дали ќе можат и понатаму да ги набавуваат потребните материјали за тоа посебно јадење?

## Наводи

Категорија:Дански филмови
Категорија:Филмски комедии
Категорија:Филмови од 2003 година
Категорија:Филмови на дански јазик
Категорија:Филмови на Андерс Томас Јенсен
Категорија:Филмови со Мадс Микелсен
Категорија:Филмови со Лине Крузе
Категорија:Филмови со Николај Ли Кас
Категорија:Филмови чие дејствие се одвива во Данска
Ајдов Крух

**Ајдов Крух** е вид на леб кој се прави главно во централна Словенија. Состојките се брашно од хељда, вода, компир, квасец за колачи и сол.

## Наводи

## Надворешни врски

* Рецепт Ајдов Крух на Рецидемија
Категорија:Словенечка кујна
Вртанек

**Вртанек** (исто така наречен *перец*) е вид леб поврзан со Прекмурје, Словенија. Според извештаите на протестантската црква кои датираат од 1627 година, локален обичај било членовите на парохијата да даваат *вртанек* како подарок за крштевки и свадби. Тоа било типична гозба направена за прослави на жетвата.  Истиот плетен, тркалезен леб е запишан како *торта панис* во 1698 година. Во модерните времиња, тоа е празнично лепче соодветно за многу видови прослави, јавни настани и големи приеми.

## Наводи

Категорија:Словенечка кујна
Штаерска кисела супа

**Штаерска кисела супа** е кисела супа која потекнува од Долна Штаерска.

Штаерската кисела супа била основна храна на *[[Колење свињи|Колин]]*, најголемиот секуларен фестивал и станала синоним за доцни вечерни забави. Обично се служела на свадбите по полноќ. 

## Поврзано

* Словенечка кујна

## Наводи

Категорија:Словенечка кујна
Прежганка

**Прежганка** (супа со јајца) е словенечка национална супа направена од брашно, семки од ким и изматени јајца. Кафеавата боја доаѓа од запржувањето на брашното во масло или путер. Наместо брашно, може да се користи и презла.

Прежганка е традиционално јадење од регионот Горењска.

## Поврзано

* Словенечка кујна

## Наводи

Категорија:Словенечка кујна
Фуси (тестенини)

**Фуси** (исто така **Фужи** на словенечки и хрватски) - традиционална тестенина од регионот Истра, во Словенија и Хрватска. 

Тестото за тестенини се расукува во тенок лист, се сече на ленти широки три до четири сантиметри и се ставаат една врз друга. Потоа лентите се сечат дијагонално, создавајќи форми на дијамант. Два краја на секој дијамант потоа се превиткуваат еден врз друг за да се сретнат во средината и се прицврстуваат заедно, правејќи ги фусите да изгледаат како машна. Обично се служи со локална верзија на гулаш, благ црвен сос од телешко месо, кој обично се прави од кромид, доматно пире, бело вино и супа. Вообичаените варијации вклучуваат сос од петел или сос од дивеч, како што се сосовите од свиња или зајак.

## Поврзано

* Хрватска кујна
* Словенечка кујна

## Наводи

Категорија:Словенечка кујна
Категорија:Хрватска кујна
Фунштерц

**Фунштерц** (омлет со јајца) е словенечко национално јадење познато и како кнаповско сонце (сонце на јаглен) или кнаповска торта (колач на јаглен) или „шморн“. Тоа е традиционално јадење од централниот дел на Савската долина. Порано бил особено популарен меѓу рударите за јаглен и нивните семејства, поради неговата основна состојка - јајцето, кое се сметало за храна за сиромашни. Омлетот морал да биде густ и кружен, но и нежен и надуен. Омлетот е жолт. Фунштерц го носеле во рудниците за јаглен и го јаделе на одмор, но само на посебни денови.

Јадењето се подготвува со мешање на брашно, вода, јајца и сол. Оваа мешавина потоа се става во тава за печење.

## Варијации

* На пролет се додава глуварче или пролетна зелена салата .
* Понекогаш се додава грав и компири.
* Постои варијација со цветови од бозел и јаболка.
## Наводи

Категорија:Словенечка кујна
Куглоф

Куглоф (исто така *Кугелхупф*, *Гуглхупф*, *Гугелхопф*, *коугелхоф* или *коугелхопф* е торта која традиционално се пече во округлеста тава, слична на тортата Бунд, но квасирана со пекарски квасец.

Постојат три главни типа: верзија со какао; верзија со малку ванила и кора од лимон; и мермерна комбинација од двете. Посебно е популарен како традиционална торта во Централна Европа. Во кујната на Холанѓаните од Пенсилванија е познат како *Дејчер Куче* (германска торта).

Во доцната средновековна Австрија, куглоф се служел на големи настани во заедницата, како што се свадби, тој бил украсен со цвеќиња, лисја, свеќи и сезонско овошје. Името опстојувало низ Австро-унгарската империја, на крајот станало стандардизирано кај виенските готвачи како рафинирана, богата торта, со вкус на вода од роза и бадем. Постојат многу регионални варијации, со тоа  ја прикажуваат широката популарност на традицијата Куглоф.

Куглоф бил избран да ја претставува Австрија во иницијативата Кафе Европа на австриското претседателство со Европската унија, на Денот на Европа 2006 година.

## Етимологија
Потеклото на зборот е спорно. 
алт=deep, ring-shaped pan showing decorative indentations|лево|мини| Глазирана земјена тава Куглоф направена во Раче-Фрам околу 1900 година
Старото, јужногерманско име ги комбинира средногерманските зборови *Гугел* ( гугел, качулка со долги врвови) добиени од латинскиот *cucullus*, што значи качулка или хауба и *Hupf*, што буквално значи „да скока“ или „скока“. Браќата Грим напишале дека *хупфот* можеби е референца за „скокањето“ на тестото предизвикано од квасецот, но не постојат цврсти етимолошки докази за тоа. Најраниот познат рецепт за Гугелхупф (Куглоф), во книгата за готвење на Маркс Румполт од 1581 година, го опишува буквално како „Торта со капа“ со карактеристична форма и препорака за украсување, што укажува на сличност или намерна имитација на обликот на средновековна капа. 

## Опис
мини| Чешка верзија со две бои наречена „бабовка“
Куглоф се прави со меко тесто од квасец, печено во висока, превиткана, тороидална тава. Во зависност од регионот тој може да содржи суво грозје, бадеми или понекогаш и киршвасерска вишна ракија. Традиционалниот Куглоф секогаш содржи малку сушено овошје, обично суво грозје, а понекогаш и други сушени овошја како вишни натопени во сок од портокал или алкохол. Некои регионални сорти (Чешка, Унгарија и Словенија) се полнат со слој од слатко мелено семе од афион или чоколаден фил слично на еврејската бабка.

Таа не е ни приближно поврзана со божиќната торта во Италија позната како пандоро ниту со американската торта Бундт бидејќи тие не се базирани на квасец. Понекогаш обична торта или мермерна торта направена без квасец, но печена во тава Куглоф, исто така се нарекува Куглоф.

## Поврзано

* Список на јадења со бадеми
* Ролна од ореви
* Саварин
* Бриош

## Наводи

## Литература
* 
* 

## Надворешни врски

* 
* Sample recipe
* Picture of a Marmorgugelhupf 
Категорија:Македонска кујна
Категорија:Хрватска кујна
Категорија:Српска кујна
Категорија:Чешка кујна
Категорија:Словенечка кујна
Мериенда

мини|Типична ''мериенда''
[мини| Типична веспертинска ''мериенда'' на [Андалусија|југот на Шпанија]]
[мини| Традиционално сервирање ''мериенда'' во [Café El Gato Negro|кафе Ел Гато Негро, Буенос Аирес: *медијалунас* (кроасани), *кафе ен јарито* (дупло еспресо кафе) и малку чаша газирана вода]]
[мини| Типична ''мериенда'' на [Филипините, *цоколате* со *сумански* оризови колачи и зрели карабао манго]]
**Меринда** е лесен оброк во јужна Европа, особено Шпанија (*меренда*), Португалија (*ланш* или *меренда*) и Италија (*меренда*), Франција (*гоутер*), како и латинска Америка, Филипини, Северна Африка и Бразил (*ланш* или *меренда*). Обично се зема во попладневните часови, ја пополнува празнината помеѓу пладневниот оброк и вечерниот оброк, што е еквивалент на попладневниот чај во англиското говорно подрачје; или помеѓу појадок и ручек. Тоа е едноставен оброк кој често се состои од овошје, леб, бисквити, јогурт и други закуски придружени со овошен сок, млеко, топло чоколадо, кафе, жестоки пијалаци или други пијалаци.

Типично е за Аргентинците, Парагвајците и Уругвајците да имаат мериенда околу 17 часот, помеѓу пладневниот оброк и вечерата. Генерално се состои од инфузија (чај, мате, кафе, итн.) и печена закуска (леб, тостови, торта, итн.), обично придружена со дулсе де лече мед, путер или џем.

На Филипините, мериенда е генерички термин кој опфаќа два лесни оброци: првиот е утринска закуска што може да одговара или на бранч, или втор појадок; вториот е еквивалент на попладневниот чај. *Мериендата* направена во раните вечерни часови околу зајдисонце непосредно пред или наместо вечерата, во меѓувреме јасно се нарекува мериенда сена. Општо земено, *мериендата* се однесува на секаков вид јадење или закуска во порција помала од традиционалниот „целосен оброк“ кој се состои од ориз и дополнителна храна заедно со ладен или топол пијалак. Вообичаената храна може да биде слатка или солена, почнувајќи од леб и колачи (особено *пандесал*), десерти и слатки, улична храна, до јадења со тестенини.

Во крајбрежните делови на Хрватска, Словенија и на грчкиот остров Крф се нарекува *маренда*, и се јаде помеѓу појадок и ручек. Обично тоа е лесна закуска, што се јаде за време на работна пауза.

## ''Гутер''
Во Франција, мериендата се нарекува гутер. Современиот *гутер* е полесен од целосниот оброк и почесто го консумираат децата отколку возрасните. Тоа бил целосен ладен оброк до 18 век, пред кој *гутерот* се земал околу 17:00 часот, но потоа почнала да опаѓа популарноста, бидејќи вечерниот оброк се конзумирал околу 18:00 часот.

## Поврзано

* Закуска

## Наводи

Категорија:Оброци
Категорија:Словенечка кујна
Категорија:Српска кујна
Категорија:Хрватска кујна
Категорија:Грчка кујна
Категорија:Италијанска кујна
Категорија:Шпанска кујна
Категорија:Француска кујна
Категорија:Филипинска кујна
Белокрањска повитица

***Белокрањска повитица*** е словенечко национално јадење. Наводно било донесено во регионот на Белата Крањска од Ускоците (хрватски хабсбуршки војници) кои ги населувале источните области на јадранскиот простор. Самото име, *povitica*, го објаснува начинот на кој се спрема десертот. Терминот *повитица* потекнува од глаголот *poviti кој значи* „да се завитка“.

Тестото се прави од брашно, вода, сол и 1/2 лажичка оцет. Тестото се остава да отстои половина час. Тоа потоа се расукува и растегнува да е потенко.

Филот е направен од рикота, јајца, слатка павлака, масло и путер. Филот се распределува рамномерно на растегнатото тесто, се витка и се става во подмачкан плех за печење.

## Режим на заштита

* Гарантирани традиционални специјалитети (TSG) во Европската Унија

## Поврзано

* *[[Список на колачи]]*
* Ролат од ореви, американски десерт кој е сличен или добиен од *Белокрањска повитица* .
* Словенечка кујна

## Наводи

Категорија:Словенечка кујна
Мавжељ

***Мавжељ*** (мелено свинско замотно во мрежа) е национално словенечко јадење. Познато е најмногу во Корушка, а исто така и во Горењска. Се прави од супа во која се вари свинската глава и од остатоците од месото и мозокот од истата свинска глава. Јадењето е во форма на топка и доаѓа во различни локални варијации. Во минатото, подготовката на оваа мрежна завиткана топка наречена *мавжељни* била многу попопуларна од денес. Грнчарите правеле специјални земјени модули за печење за да одговараат на нивната форма. Јадењето главно се јадело на празници.

## Поврзано

* Крањски
* Список на јадења од свинско месо
* Словенечка кујна

## Наводи

## Надворешни врски

* Мавжељ со фотографија
Категорија:Внатрешници
Категорија:Словенечка кујна
Потица

**Потица**, (исто така *словенска потица*) е традиционално празнично пециво од Словенија.

Зборот потица, потекнува од зборот *повитица*. *Повитица* е изведен од глаголот „повити“, што значи завиткување и означува вид на пециво што го виткате. Овој тип на десерт е вообичаен во многу источноевропски земји, во регионите кои граничат со Словенија, на пример, во Фриули во соседна Италија, подготвуваат сладок леб наречен *губана*, во Австрија ролна наречена Карнтнер Реинлинг. 

## Сорти
„Потица“ се состои од завиткано пециво направено од тесто тенко како хартија, исполнето со многубројните филови, но најчесто со фил од орев.

Најкарактеристичните потици се прават со мелен орев,естрагон, кварк, лешник или афион, посолени дури и со чичоли или сланина и други филови. Потица е празнично пециво и може да се пече на два начина: во рерна или директно на огниште, но оригиналната словенска потица е пециво во облик на прстен, секогаш печено во специјален облик на калап за печење потица (керамички, стаклен или од калај), наречен потичник, кој има конусно испакнување во средина.

Потица се служи секој Велигден и Божиќ во Словенија и сè уште е многу популарна дури и во некои делови на САД. На пример, потица е популарна понуда во многу локални пекари во Хибинг, Минесота врз основа на рецепти кои се пренесувале со генерации во заедницата.
Податотека:Poticza_nut_bread_2020.png|алт=Potica made with mixed nuts and cinnamon| Потица направена со мешани ореви и цимет
Податотека:Potičnik.jpg|алт=Potičnik - traditional baking mould for potica| Потичник - традиционален калап за печење за потица
Податотека:Velika_noč_-_jedila_hren_šunka_pirhi_potica.jpg|алт=Potica as part of traditional Slovenian Easter breakfast| Потица како дел од традиционалниот словенечки велигденски појадок
Податотека:Potica_at_Kaiser's_Six_Point_Bakery_(2129648111).jpg|алт=American potica at Kaiser's Six Point Bakery| Американска потица во пекарницата Кајзер Сикс Поинт


## Режим на заштита
Словенска потица е регистрирана како традиционален специјалитет гарантиран (TSG) во Европската Унија од април 2021 година. 

## Поврзано

* Белокрањска повитица

## Наводи

Категорија:Словенечка кујна
Обара (чорба)

**Обара** (чорба) е словенечко национално јадење. Тоа е чорба што се служи како независно јадење, која се готви од разни видови месо и внатрешни органи. Порано се служело на разни свечености, а е дел од традиционалната словенечка кујна. Посебно добри се обарите послужени со ајдови жганци. Денес обарите содржат повеќе зеленчук.

Еден вид на обара е чорбата со сонливци од Нотрањска во Словенија. Извештајот го направил Паоло Сантонино, канцелар на патријархот на Аквилеја во неговиот дневник за патувања (1485-1487). Тој известува дека застанал на ручек во домаќинство од Нотрањска, каде што сопругата на фармерот набрзина подготвила печен сонливец за гладниот архиепископ. Печениот сонливец се користел и за супи, рижото и гулаш. Ловот на сонливци не бил ценет само за месо, туку ги снабдувал ловците со големи количества од крзно од сонливци. Маст од сонливец била корисна и за медицински цели. Се користела за лекување на модринки или скршени екстремитети, вознемирен стомак и ревматизам.

## Наводи

Категорија:Словенечка кујна
Барски аквадукт

**Барски аквадукт** е камен аквадукт кој се наоѓа на северната страна на тврдината Стар Бар, 4 километри северно од градот Бар во Црна Гора. Барскиот аквадукт е единствениот преостанат аквадукт во Црна Гора и еден од најголемите и најдобро зачуваните аквадукти од трите преостанати во поранешна Југославија, кои го вклучуваат аквадуктот Диоклецијан во близина на Сплит, Хрватска и Скопскиот аквадукт во Северна Македонија .

## Историја
лево|мини|260x260пкс| Барски аквадукт
Аквадуктот бил изграден за време на владеењето на Отоманската Империја, во 16-тиот век, и вклучувал мост преку долина. Служел како водовод за Стари Бар, носејќи вода 3 километри од извор на планината Румија. Структурата на аквадуктниот мост се состои од седумнаесет големи сводови со различна ширина, кои се потпираат на осумнаесет масивни столбови. Каналот за вода е формиран на горната површина на аквадуктот, каде што биле поставени заеднички споени камени цевки од кои секоја е по 12 сантиметри во дијаметар и 30 сантиметри долга. Целата конструкција е направена од скршен и грубо делкан камен.

По разорниот земјотрес во Црна Гора на 15 април 1979 година, во 06:19 часот, аквадуктот бил целосно уништен. Подоцна бил целосно реновиран, па може да се користи и до денес.

## Поврзано

* Список на мостови во Црна Гора

## Наводи


## Надворешни врски

*  Local Tourism Organisation of Bar

Категорија:Врамена карта без назнака за OSM-однос на Википодатоците
Категорија:Аквадукти
Категорија:Аквадукти во Црна Гора
Манештра

**Манештра** (од италијански *minestra*, „супа“; словенечки : *mineštra*, регионално и *pašta fižol* ) е зеленчукова чорба од Истра и направена со пролетна пченка, која е популарна во целиот северен јадрански брег. Се сервира како прво јадење ако главните состојки се зеленчук, но може да се послужи и како главно јадење ако е направено од „појаки состојки“ како месо. Во грчката кујна, манештра е името што се користи за тестенини - орзо, често се користи во мусаки и супи, или за зеленчукова чорба на база на домати, направена со тестенини.

## Поврзано

* Хрватската кујна

## Наводи

Категорија:Словенечка кујна
Категорија:Хрватска кујна
Ајдови жганци

**Ајдови жганци (жганци од хељда)** е типично селско јадење кое е карактеристично за Словенија. 
мини|Ајдови жганци
Ајдови жганци се варено брашно од хељда, кое се меша со дел од водата во која се варело. Ајдовите жганци може да се сервираат со џимиринки, како додаток на обара, а често се служи и со млеко. И покрај фактот што ајдови жганци се познати речиси низ цела Словенија, помалку е познато дека има регионални разлики во ова јадење. Во источна Словенија, жганците од хељда се повеќе како кнедли или течна храна бидејќи содржат повеќе вода, додека во Горењска ова јадење е многу суво и затоа наликува на трошки или дробено јадење. Ајдови жганци се сервираат заедно со обара (чорба), месо со сос, кисела зелка, колбаси. Состојките може да се менуваат во зависност од регионот.

Во принцип, главните состојки се:

* брашно од хелда
* вода
* сол
* презла
* масло или маст

Во некои случаи се мешаат компири

## Поврзано
Јадења од хелда

## Наводи

Категорија:Словенечка кујна
Зоотропола 2

***Зоотропола 2*** (англиски: *Zootopia 2*) — американска компјутерски-анимирана авантуристичка-комедија во 3D од 2025 година продуцирана од Walt Disney Animation Studios и издадена од Walt Disney Pictures.

Продолжението на *[[Зоотропола]]* (2016), режирана од Џаред Буш и Бајрон Хауард, со сценарио напишано од Буш, а продуцирано од Ивет Мерино. Џинифер Гудвин, Џејсон Бејтман, Идрис Елба, Џени Слејт, Нејт Торенс, Бони Хант, Дон Лејк, Томи Чонг, Алан Тудик и Шакира ги повторуваат своите улоги од првиот филм, заедно со новодојденците Ке Хуј Кван, Форчун Фејмстер, Квинта Брансон, Жан Рено, Патрик Ворбартон, Енди Сaмберг, Меколи Калкин, Бренда Сонг, Дејвид Стретејрн и Вилмер Валдерама. Филмот ги следи Џуди Хопс и Ник Вајлд додека го бркаат новиот и мистериозен рептилски жител на „Зоотопија“, Гари Де'Снејк.

## Наводи

Категорија:Американски анимирани филмови
Категорија:Филмови на англиски јазик
Категорија:Филмови на Џеред Буш
Категорија:Филмови на Бајрон Хауард
Матевж

мини|250x250пкс| Матевж
**Матевж** (пасиран грав со џимиринки) е словенечко национално јадење. Јадењето е типично за централна Словенија, особено за Кочевјешкиот регион. Се прави од грав и компири. Потекнува од 19 век. Првично, пониските класи во општеството го јаделе како главно јадење. Јадењето е познато и како кромпирјев мож (пире),  белокрањски мож (Бело Крајински мож) или медвед (буквално, „мечка“). Терминот матевж е дериват од машкото име Матеј или Матевж. 

Најчесто се служи како прилог и се јаде со кисела зелка или трупка.

## Поврзано

* Список на јадења од мешунки
* Словенечка кујна

## Наводи

## Надворешни врски

* Фотографија од матевж
Категорија:Словенечка кујна
Мочник

алт=Slovenian Močnik|десно|мини| Словенечки Мочник
Мочник е традиционална словенечка каша. За да се подготви, житарици како хељда, пченка, пченица, просо, 'ржa или овес се готват во млеко или павлака.

Мочник бил познат најдоцна во високиот среден век, од 1485 година постои запис за слаткиот мочник како благородно јадење. Покрај кашата, тоа било најраспространето јадење на мнозинството градско и селско население до почетокот или средината на 20 век. Мочник се смета за словенечко национално јадење, но денес ретко се наоѓа на менито.

## Поврзано

* Словенечка кујна
Категорија:Словенечка кујна
Штрукљи

мини|Фотографија од штрукљи
**Штрукљи** се традиционално словенечко јадење, составено од тесто и разни видови филови. Јадењето доаѓа во форма на валани кнедли, кои може да се варат на или печат и можат да имаат широк спектар на филови. Штрукљите традиционално биле резервирани за специјални прилики, но сега се едно од најкарактеристичните секојдневни јадења во домаќинствата ширум Словенија. Тоа е тесно поврзано со Загорски штрукли, традиционално хрватско јадење.

## Историја
Се вели дека првата евидентирана подготовка на штрукљи била во 1589 година, кога еден готвач на феудален имот во Грац го запишал рецептот за варени штрукљи со фил од естрагон. Станало празнично јадење за урбаната средна класа во 17 век, а два века подоцна се проширила во руралните домаќинства. Штрукљите биле вклучено во секојдневната кујна на почетокот на 20 век.

## Состојки и подготовка
Најчестите состојки на пецивото сe брашното (од пченица или хељда) – помешано со јајце, масло, топла вода и сол. Тие потоа се мешаат и тестото се расукува во тенок слој. Филот може да биде сладок или солен; најчестите филови се јаболко, орев, семки од афион, рикота или тарагон. Филот потоа се нанесува на тестото, а потоа се витка во ролна.

Алтернативно, штрукљите може да се направат со мешање на рикота во горенаведените состојки и со варење на тестото.

Штрукљи може да се варат на пареа или во вода, да се пржат или да се печат. Штрукљи често се служат со месо и сос, или со сос од презла.

## Наводи

Категорија:Словенечка кујна
Идријски жликрофи

мини| Идријски жликрофи со гулаш**Идријски жликрофи** се традиционални словенечки кнедли кои потекнуваат од Идрија. Тие се направени од тесто со фил од компири и често се служат со месо или сами, и во тој случај се преливаат со презла. Се подготвуваат како предјадење, прилог на јадења со месо или како независно јадење, прелиени со крекери. Типичен прилог од Идрија е бакалца, сос направен од јагнешко и зеленчук. 

Рецептот потекнува од средината на 19 век и останува едно од најпопуларните словенечки јадења. На ова јадење му бил доделен географски статус заштитен од ЕУ во 2010 година како загарантиран традиционален специјалитет, и ова било првото словенечко јадење што го добило овој статус. 

## Заштитен режим

* Traditional specialities guaranteed (TSG) in the European Union

## Наводи

Категорија:Словенечка кујна
Хаш (храна)

[мини|300x300пкс| Нарачка на хаш од [говедско месо за појадок]]
**Хаш** е јадење кое се состои од сечкано месо, компири и пржен кромид. Името е изведено од француски хачер, што значи „да се исецка“.  Потекнува како начин да се искористат остатоците. Во САД до 1860-тите години, евтини ресторани биле нарекувани „хаш куќа“ или „хашери“. 

Конзервираниот хаш со пченкарно говедско месо станал особено популарен во земјите како Британија и Франција за време и по Втората светска војна бидејќи рационирањето ја ограничило достапноста на свежото месо.

Хаш може да се служи за појадок, ручек или вечера. Кога се служи за појадок во Соединетите Американски Држави, хашот може да дојде со јајца, тост, холандски сос или печен грав.

Висококласните ресторани нудат софистицирани хаш јадења на нивните менија. Современите подготвувања на хаш се прават со неконвенционални состојки како јагнешко месо, риба, елен, мисирка, пилешко, ракчиња или стек.

Во Словенија се нарекува хаше и многу често се користи како сос за шпагети. Направено е од мелено свинско и телешко месо, сос од компири, кромид, лук, брашно и зачини.

## Наводи

Категорија:Филипинска кујна
Категорија:Словенечка кујна
Категорија:Австриска кујна
Категорија:Британска кујна
Услуга за домашна библиотека

**Услугата за домашна библиотека** е услуга за испорака на книги што ја нудат некои библиотеки (особено во Австралија и Обединетото Кралство ) за луѓе кои не можат физички да ја посетат библиотеката поради болест, инвалидитет или географија.

Услугите за домашна библиотека доставуваат библиотечни материјали до домовите на корисниците на библиотеката, како и во пензионерските домови и домовите за стари лица, каде што персоналот работи со библиотекарите за давање услуги.  Историски гледано, некои услуги на домашната библиотека се управувани од надворешни организации како што е Црвениот крст наместо самата библиотека.   Поддржувачите на оваа услува велат дека тоа може да им помогне на луѓето да се чувствуваат повеќе вклучени во нивната заедница.  

Додека HLS е обично услуга на јавна библиотека, таа е понудена од академски библиотеки. 

## Наводи

Категорија:Библиотеки
Кражба на библиотека

**Кражба од библиотеките** на книги, историски документи, карти и други материјали од библиотеките се смета за значаен проблем помеѓу библиотеките. Според една студија во Обединетото Кралство, просечната стапка на загуба на библиотеките поради кражба е на 5,3%. 

Во американската држава Пенсилванија, третата пресуда за кражба на библиотека е кривично дело, без оглед на вредноста на материјалот. 

Крадците на библиотеката, кои можеби се вработени или редовни посетители на библиотеката, ризикуваат да бидат откриени доколку некоја книга се најде во каталогот на библиотеката, но ја нема од полиците. За да се избегне ова, некои крадци ја крадат и соодветната каталошка картичка. 

## Наводи

Категорија:Библиотеки
Категорија:Историографија
Документарно истражување

**Документарното истражување** е користење на извори, документи за зацврстување на ставот или аргументот на академската работа. Процесот на документарно истражување често вклучува дел или целокупно конципирање, користење и оценување на документите. Анализата на документите во документарното истражување е или квантитативна или квалитативна анализа.  Клучните прашања околу видовите документи и способноста да ги користиме како веродостојни извори на докази за општествениот свет мора да бидат земени предвид од сите кои користат документи во нивното истражување. 

## Наводи

Категорија:Академија
Категорија:Документи
ОМУ „Боро Џони“ - Струмица

**Основно музичко училиште „Боро Џони“** (официјално: **Основно општинско музичко училиште „Боро Џони“ - Струмица**; скратено: **ООМУ „Боро Џони“**) — единствено музичко основно училиште во градот Струмица, Општина Струмица. 

Училиштето е именувано по македонскиот комунист, културно-национален деец и книжевен творец, Боро Џони.

## Наводи

Категорија:Основни училишта во Општина Струмица
Категорија:Основни училишта во Струмица
Струмица
Категорија:Основни училишта во Македонија
Категорија:Музички училишта во Македонија
Охрид ултра-трејл

**Охрид ултра-трејл** или **Охрид ултра-треил** (, **OUT**) — годишна ултрамаратонска планинска трка на планината Галичица, Македонија, првпат одржана во 2019 година.

## Надворешни врски
* Мрежно место

Категорија:Ултрамаратони во Македонија
Тебоова теорема

мини| Трите проблеми на Тебо
**Тебоова теорема** — име дадено на секој  од геометриските проблеми предложени од францускиот математичар Виктор Тебо, поединечно познати како Тебоов проблем I, II и III.

## Тебоов проблем I
Нека е даден кој било паралелограм, на неговите страни конструирај четири квадрати надвор од паралелограмот. Четириаголникот образуван со спојување на центрите на тие четири квадрати е квадрат.

Тоа е посебен случај на Ван Обеловата теорема и квадратна верзија на Наполеоновата теорема. Сите три теореми се само посебен случај на Петр-Даглас-Нојмановата теорема.
мини| Образец на поврзување квадрати врз основа на Тебоовиот проблем I

## Тебоов проблем II
Даден е квадрат, конструирај рамнострани триаголници на два соседни раба, и двата или внатре или надвор од квадратот. Тогаш триаголникот образуван со спојување на темето на квадратот оддалечен од двата триаголници и темињата на триаголниците оддалечени од квадратот е рамностран.

## Тебоов проблем III
За кој било даден триаголник ABC и која било точка M на BC, конструирај ја впишаната и опишната кружница на триаголникот. Потоа конструирај две дополнителни кружници, секоја допирка на AM, BC, и на опишаната кружница. Тогаш нивните центри и центарот на кружницата се колинеарни.

До 2003 година, академијата сметала дека овој трет проблем на Тебо е најтежок за докажување. Бил објавен во „Американскиот математички месечник“ во 1938 година, а бил докажан од холандскиот математичар Х. Стрифкерк во 1973 година. Меѓутоа, во 2003 година, Жан-Луј Eм открил дека Савајама Узабуро, инструктор во Централното воено училиште во Токио, независно го предложил и го решил овој проблем во 1905 година.

„Надворешна“ верзија на оваа теорема, каде што впишаната кружница се заменува со опишана, а двете дополнителни кружници се надворешни на опишаната кружница, се наоѓа во Шеј Герон (2002). Во трудот е даден доказ заснован на Кејсиевата теорема.

## Наводи

## Надворешни врски
* Проблемите и варијациите на Thébault на cut-the.knot.org

Категорија:Теореми за триаголници и кружници
Категорија:Теореми за четириаголници
Смрт на Нил (филм од 1978)

**„Смрт на Нил“** (англиски: *Death on the Nile*) — филм на режисерот Џон Гилермин (John Guillermin) од 1978 година, заснован врз истоимениот роман на Агата Кристи од 1937 година, а филмската адаптација ја направил Ентони Шафер (Anthony Shaffer). Главните улоги ги играат: Питер Јустинов (Peter Ustinov), Меги Смит (Maggie Smith), Анџела Ленсбери (Angela Lansbury), Бет Дејвис (Bette Davis), Мија Фароу (Mia Farrow), Џејн Биркин (Jane Birkin), Дејвид Нивен (David Niven), Џорџ Кенеди (George Kennedy) и Џек Ворден (Jack Warden). На 51. доделување на наградите „Оскар“, филмот ја освоил наградата за најдобра костимографија.

## Синопсис
За време на едно луксузно крстарење по Нил, некој ја убива богатата наследничка Линет Риџвеј. За среќа, на бродот се наоѓаат и славниот белгиски детектив Херкул Поаро (го игра Јустинов) и неговиот пријател, полковникот Рејс (го игра Нивен), кои веднаш ја започнуваат истрагата. Меѓутоа, токму кога Поаро ќе ги издвои потенцијалните убијци, некои од осомничените се убиени, што дополнително го отежнува пронаоѓањето на убиецот...

## Наводи

Категорија:Британски филмови
Категорија:Филмови на англиски јазик
Категорија:Филмови од 1978 година
Категорија:Филмови чие дејствие се одвива во Египет
Категорија:Детективски филмови
Категорија:Криминалистички филмови
Категорија:Филмови поврзани со убиства
Категорија:Филмови засновани на романи
Категорија:Филмови со Дејвид Нивен
Категорија:Филмови со Бет Дејвис
Категорија:Филмови со Питер Јустинов
Категорија:Филмови со Анџела Ленсбери
Категорија:Филмови со Мија Фароу
Категорија:Филмови со Меги Смит
Категорија:Филмови со Џек Ворден
Категорија:Филмови со Џорџ Кенеди
Категорија:Филмови со Џејн Биркин
Категорија:Филмови на Џон Гилермин
Петар Спасеновски

мини|Петар Спасеновски со освоениот бронзен медал.
**Петар Спасеновски** () — македонски каратист, освојувач на бројни медали во кумите-карате борби.

Тој е еден од најпрестижните и најодликуваните млади македонски каратисти со учество на голем број на турнири на домашна и меѓународна сцена. Најголемиот успех на каратистот Спасеновски е освојувањето на бронзениот медал на Европското првенство во Алборг, Данска во 2022г.

## Наводи

Категорија:Македонски каратисти
Пончки

**Пончки** се полнети крофни кои се дел од полската кујна.

## Опис
*Пончек* е пржено парче тесто обликувано во сплескана топка и исполнето со сладок фил. Пончките обично се покриени со шеќер во прав, глазура, или парчиња сушена кора од портокал. Пред да се готви во тестото се додава мало количество алкохол од жито, и како што испарува, спречува тестото да биде многу мрсно. *Пончките* најчесто треба да се меки, со светла лента на средината околу нив, а овие карактеристики се гледаат како доказ дека тестото било пржено во свежо масло.

Изгледаат како германските берлински крофни или како крофни од желе. *Пончките* се направени од особено богато тесто кое содржи јајца, масти, шеќер, квасец, а понекогаш и млеко. Џем од сливи и џем од шипка  се традиционални филови за овие крофни, но се користат и многу други, како џем од јагода, баварски крем, боровинка, крем, малина и јаболко.


Податотека:Paczki_-_stos.JPG|алт=Pączki displayed for sale| *Пончки* за продажба
Податотека:00409_paczki_z_serem,_sanok.jpg|алт=Traditional pączki serowe (curd-based pączki) or oponki| *Пончки* или *опонки*
Податотека:HomePaczki.jpg|алт=Home-made glazed pączki| Домашни глазирани *пончки*
Податотека:Paczki.jpg|алт=American-made pączki| *Пончки* од американско производство


## САД
Овие крофни станале популарни во САД како резултат на полските имигранти и маркетингот од страна на пекарската индустрија. Се продаваат во пекари главно и на Марди Гра низ Детроит и Чикаго, и особено се популарни во областите каде што има голема концентрација на полски имигранти: Милвоки, Североцентрален и Југоисточен Висконсин, Чикаго, Северен Илиноис, Северозападна Индијана, Метро Детроит, Бафало, Рочестер, Кливленд, Филаделфија, Питсбург, Северен и Централен Њу Џерси, и други места.

## Поврзано

* Список на видови крофни
* Полска кујна

## Наводи

## Надворешни врски

* Ден на пончки PSA, во областа Детроит во 2008 година
* Видео *[http://video.wpt.org/video/1505789401/ Пончки] * произведено од Јавната телевизија Висконсин
Категорија:Крофни
Категорија:Полска кујна
Крофна со џем

**Крофна со џем**, или **крофна со желе**, е крофна со фил од овошен џем или овошно желе.

Џем или желе може да биде ставено во различни видови на крофни, како: германските *берлински крофни*, полските *[[пончки]]*, израелските *[[суфганија]]*, македонските *[[крофни]]* и италијанските *[[бомболоне]].*

## Историја
Првиот запис за крофна со џем се појавил во германскиот готвач објавен во 1485 година. Не е сигурно дали тоа бил точниот датум на измислувањето на крофната со желе, но во текот на наредниот век, крофната се шири низ цела Европа, понекогаш со други видови на фил, бидејќи шеќерот и желето или џемот ретко се наоѓале во тоа време.

## Поврзано
* Список на видови крофни

## Наводи

Категорија:Крофни
Ерху

мини|Ерху- кинески гудачки инструмент
 **Ерху** е кинески гудачки инструмент со две жици, инаку наречен јужна гусла, додека во западниот свет е познат како кинеска виолина или кинеска гусла со две жици. Се користи и како соло инструмент,како и во мали ансамбли и големи оркестри. Тој е најпопуларен од семејството на традиционални жичани инструменти хукин што ги користат различни етнички групи во Кина. Се користи и во традиционални и во современи музички аранжмани, како што се поп, рок и џез.

## Историја
Ерху првпат се појавил во Кина за време на династијата Танг. Се верува дека потекнува од народот Кси кој се наоѓа во североисточна Кина. Во поголемиот дел од историјата, ерху бил главно народен инструмент што се користел во јужна Кина, додека сиху бил претпочитан меѓу северните музичари. Лиу Тианхуа во 1920 година го вовел овој инструмент во Пекинг и оттогаш станал најпопуларен меѓу нив *.*

## Поврзано

* Дотара
* Гудачки инструменти

## Наводи

## Литература
* Stephen Jones (1995). *Folk Music of China*. Oxford: Clarendon PressOxford University Press.
* Terence Michael Liu (1988). "Development of the Chinese Two-stringed Bowed Lute *Erhu* Following the New Culture Movement (c. 1915–1985)". Ph.D. dissertation. Kent, Ohio:  Kent State University.
* Jonathan Stock. "A Historical Account of the Chinese Two-Stringed Fiddle Erhu". *Galpin Society Journal*, v. 46 (March 1993), pp.&nbsp;83–113.
* Jonathan Stock (1996). *Musical Creativity in Twentieth-Century China: Abing, His Music, and Its Changing Meanings*. Eastman Studies in Music. Rochester, New York: Rochester University Press.
* Yongde Wang (1995). *Qing shao nian xue er hu* (Young person's erhu study). Shanghai Music Publishing House.

Категорија:Гудачки инструменти
Категорија:Музички инструменти
Суфганија

**Суфганија** е тркалезна крофна со џем што се јаде низ целиот свет за време на еврејскиот фестивал Ханука. Крофната се пржи, се вбризгува со џем или крем, а потоа се прелива со шеќер во прав. Рецептот за овие крофни потекнува од Европа во 16 век, а до 19 век не се разликувал од берлинската крофна во Германија. Полските Евреи, кои ги нарекувале *[[пончки]]*, ги донесле овие крофни во Израел каде што биле преименувани во суфганија врз основа на описот на Талмудот за „сунѓересто тесто“.

## Позадина
На Ханука, Евреите го почитуваат обичајот да јадат пржена храна во спомен на чудото поврзано со маслото во храмот. Традицијата на јадење пржени колачи на Ханука се сметала за древна, дури и во времето на рабинот Мајмонид од 12 век, чиј татко, рабинот Мајмон бен Јосеф, напишал дека „не смее да се заборави обичајот на јадење *суфгании* на Ханука. Тоа е обичај на *Кадмонимите* [древните]“. Овие *суфгании,* најверојатно, биле пржени колачи натопени со сируп, слични на денешните *[[залабија]]* во арапскиот свет.

## Галерија

Податотека:Sufganiot.jpg|Различни суфгании во изгог во пекара, Тел Авив
Податотека:Mini_sufganiyot.jpg|алт=Elegantly-styled "mini" sufganiyot| Елегантно стилизиран „мини“ *суфгании*
Податотека:Sufganiyah-Roland.jpg|алт=Fancy sufganiyot| Модерни суфгании
Податотека:Sufganiyot_at_Jerusalem_Central_Bus_station.jpg|алт=Sufganiyot from a bakery in Jerusalem| Суфгании од пекара во Ерусалим


## Поврзано

* Список на видови крофни
* Израелска кујна
* Бомболоне

## Наводи

## Надворешни врски

* Изработка на нетрадиционални суфгании  видео со Филис Глејзер
* Суфгании- Најдобрите   
* Најдобрата суфганија на Ханука во Израел
Категорија:Божиќна кујна
Категорија:Израелска кујна
Категорија:Крофни
Киченер бун

**Киченер бун** е вид на крофна што се прави и се продава во Јужна Австралија од 1915 година. Направена е од слатко тесто слично на она што се користи за правење крофни, се дели и потоа се полнат крофните со џем и крем од малини или јагоди, и најчесто се служат попрскани шеќер во прав.

Овие крофни наликуваат на берлинските крофни, пециво со германско потекло – иако од него се разликува по изгледот и употребата на повеќе крем отколку џем. Се смета дека корфната била  именувана во чест на британскиот фелдмаршал Лорд Киченер.

Во рецепт од 1930 година, џемот се затвора во пецивото пред пржењето, и не се споменува кремот до 1934 година. Десет години подоцна, пекар од улицата Унли Роуд бил казнет со глоба од околу 1000 долари за користење крем во неговите крофни Киченер, што тогаш било спротивно на одредбите во регулативите за национална безбедност.

## Поврзано

* Список на видови крофни
* Крофна со џем

## Наводи

Категорија:Крофни
Сопаипиља

**Сопаипиња**, **сопапиља**, **сопаипа** или **качанга** е вид на пржено печиво и еден вид крофна што се служи во неколку региони со шпанско наследство во Америка. Зборот сопаипиља е деминутив на сопаипа, збор што влегол во шпанскиот јазик од мозарапскиот јазик на Ел-Андалус. Оригиналниот мозарапски збор *хопаипа* се користел за леб натопен во масло.

Сопаипиљата традиционално се прави од пченично тесто со квасец на кое се додава путер. Откако ќе се остави да нарасне, тестото се витка како лист, кој потоа се сече на кружни, квадратни или триаголни форми, 8-10 цм во големина за најдолга димензија (ако е наменета за десерт) или 15–20&nbsp;цм (ако е наменета за полнење за главно јадење). Овие парчиња потоа се пржат во масло, понекогашсе оставаат дополнително да нараснат пред да се пржат: пржењето формира шуплив џеб во центарот.

## Поврзано

* Буњуело
* Список на видови крофни
* Мексиканска кујна

## Наводи

## Литература

* 

## Надворешни врски

* Како да направите сопаипили во стил на Ново Мексико
Категорија:Мексиканска кујна
Категорија:Крофни